b'\n_START_ARTICLE_\nMartti H. Haavio\n_START_PARAGRAPH_\nMartti Henrik Haavio (14. maaliskuuta 1897 Akaa \xe2\x80\x93 12. tammikuuta 1966 Jyv\xc3\xa4skyl\xc3\xa4 t. Muurame) oli suomalainen kasvatusmies ja teologi._NEWLINE_Martti H. Haavio valmistui teologian kandidaatiksi Helsingin yliopistosta vuonna 1920 ja h\xc3\xa4net vihittiin papiksi vuonna 1921. H\xc3\xa4n toimi ylim\xc3\xa4\xc3\xa4r\xc3\xa4isen\xc3\xa4 pappina Vesilahdessa vuosina 1921\xe2\x80\x931922, Pornaisissa vuosina 1922\xe2\x80\x931923 ja Askolassa vuosina 1923\xe2\x80\x931924 sek\xc3\xa4 uskonnon opettajana Lapuan yhteiskoulussa vuosina 1924\xe2\x80\x931927. Haavio valmistui teologian lisensiaatiksi vuonna 1940 ja v\xc3\xa4itteli teologian tohtoriksi vuonna 1941._NEWLINE_Haavio toimi Jyv\xc3\xa4skyl\xc3\xa4n seminaarissa uskonnon lehtorina vuosina 1928\xe2\x80\x931937 ja vastaavassa virassa Jyv\xc3\xa4skyl\xc3\xa4n kasvatusopillisessa korkeakoulussa vuosina 1937\xe2\x80\x931949. Tuolloin h\xc3\xa4net valittiin kasvatusopillisen korkeakoulun kasvatus- ja opetusopin professoriksi, mit\xc3\xa4 virkaa h\xc3\xa4n hoiti vuoteen 1965. Jyv\xc3\xa4skyl\xc3\xa4n yliopisto promotoi Haavion kasvatustieteiden kunniatohtoriksi vuonna 1964._NEWLINE_Haavio kirjoitti useita kristilliseen koulukasvatukseen liittyvi\xc3\xa4 kirjoja, muun muassa Koulun uskonnonopetus (1936), Kansakoulun uskonnonopetuksen siveellinen kasvatusteht\xc3\xa4v\xc3\xa4 (1941), Koulun uskonnonopetuksen rakenne ja henki (1941), Opettajapersoonallisuus (1948) ja Opettaja kertoo -sarja (1949\xe2\x80\x931966). H\xc3\xa4n laati yhdess\xc3\xa4 Lempi Vermasvuoren kanssa Meid\xc3\xa4n lasten uskontokirjan (1952), jonka kuvittajana oli Martta Wendelin. Meid\xc3\xa4n lasten uskontokirja oli k\xc3\xa4yt\xc3\xb6ss\xc3\xa4 kansakoulun alaluokkien uskontokirjana 1970-luvulle asti._NEWLINE_Martti H. Haavio ei ollut naimisissa. Jyv\xc3\xa4skyl\xc3\xa4n yliopisto hallinnoi h\xc3\xa4nen nime\xc3\xa4\xc3\xa4n kantavaa rahastoa, josta my\xc3\xb6nnet\xc3\xa4\xc3\xa4n apurahoja kristilliseen kasvatusty\xc3\xb6h\xc3\xb6n ja uskonnonopetukseen kohdistuvaan tutkimukseen ja julkaisutoimintaan._NEWLINE_Martti H. Haavio sekoitetaan usein kaimaansa, professori Martti Haavioon, joka tunnetaan my\xc3\xb6s runoilijanimell\xc3\xa4 P. Mustap\xc3\xa4\xc3\xa4. Martti H. Haavio ja Martti Haavio eiv\xc3\xa4t olleet kesken\xc3\xa4\xc3\xa4n sukua.'